Trompop botsing eis tweeDie motor en vragmotor se wrakke. Foto: ER24 Twee mense is dood nadat ŉ vragmotor en ŉ motor Donderdag naby Upington in die Noord-Kaap reg van voor gebots het. Pieter Rossouw, woordvoerder van ER24, het gesê die botsing het op die N14 plaasgevind. “Die twee mense was reeds dood toe paramedici by die toneel opgedaag het,” het Rossouw gesê. “Nog ŉ persoon is in ŉ kritieke toestand in een van die twee voertuie se wrakke aangetref.” Paramedici en ander nooddienswerkers moes die man uit die wrak sny. Hy is op die toneel behandel en na die Mediclinic Upington geneem vir verdere behandeling. Die presiese oorsaak van die ongeluk word ondersoek.